-Mottaket må kunne ta hånd om dem som til enhver tid søker om beskyttelse og antallet vil derfor variere avhengig av behovet som melder seg. Med bakgrunn i det svært høye antallet flyktninger vi i dag opplever, er det ikke unaturlig å legge til rette for en mottaksstruktur som kan håndtere og huse en til to millioner asylsøkere, sier Tybring-Gjedde. Må redusere tempoet på asylinnvandringen Frp-politikeren mener det er nødvendig å redusere tempoet i asylinnvandringen til Norge og Europa. -Dagens asylpolitikk har ført til en kollektiv masseforflytning av mennesker fra sør til nord. Det vil på sikt undergrave mottakerlandenes økonomiske og kulturelle bærekraft, sier Tybring-Gjedde. -I Sverige er asylinnvandringen i ferd med å knekke de offentlige finansene. I «Folkhemmet» reduseres pensjonene, offentlige velferdsordninger strammes inn og låneopptakene øker. Videre ser vi tydelige tegn på segregering og utvikling av parallellsamfunn, fortsetter han. -Bakgrunnen for dagens europeiske asylpolitikk, er en utdatert konvensjon fra 1951, som var myntet på internt fordrevne flykninger og dissidenter i kalde krigens Europa. På 50-tallet var det ingen som forestilte seg en så omfattende forflytning av mennesker slik vi har sett de siste tiårene, sier Tybring-Gjedde. -Det dukker stadig opp nye konflikter. Stadig flere land i Midøsten og Afrika er herjet av borgerkrig og terror. Ulike terroristgrupper skaper hundretusenvis av flyktninger. Til tross for dette må vårt utgangspunkt alltid være at flest mulig av de som flykter en gang skal få mulighet til å reise tilbake til sine hjemland. -Tyrkia et velfungerende muslimsk land Det er ikke tilfeldig at Tybring-Gjedde ønsker at mottaket skal legges til Tyrkia. -Veldig mange av asylsøkerne til Europa kommer fra områder som ligger i Tyrkias geografiske nærhet. Tyrkia er et velfungerende muslimsk land, og det er stort nok til å håndtere et slikt senter. Alternativet kan være Hellas, sier Tybring-Gjedde. -Et felles FN-finansiert europeisk asylmottak i Tyrkia vil redusere antall grunnløse asylsøkere betraktelig. For disse vil motivasjonen for å komme til Tyrkia være liten. Samtidig vil det sterkt begrense menneskesmuglingen. Hvem uten reelt beskyttelsesbehov vil vel betale for å bli fraktet til et vestlig land dersom man vet at man ved ankomst umiddelbart blir fraktet til Europas asylmottak i Tyrkia? Også de livsfarlige båttransportene med flyktninger fra Afrika til Italia vil langt på vei opphøre. -For mottakslandene av flyktninger vil senteret gjøre saksbehandlingen langt mer oversiktlig og rettferdig. Landene vil selv kunne rapportere inn antallet flyktninger de evner å motta fra år til år. Jeg ser heller ingen grunn til at også land utenfor Europa kan motta flyktninger i større enn i dag. Foreløpig har jeg ikke sett noen minuser med dette. Alle vinner, sier Tybring-Gjedde. -Du er ikke redd for at det blir en stor ghetto? -Nei, jeg tror ikke det kommer til å skje. Jeg tror nasjonale myndigheter vil strekke seg langt for å ta imot reelle flyktninger. For å få dette til, kreves det en koordinert europeisk innsats. De som kun er ute etter et bedre økonomisk liv i Europa vil langt tidligere bli avslørt. -Dersom konsekvensen er å sitte i et tyrkisk mottak i to til tre år, så er det lite trolig at de som ikke har behov for beskyttelse, vil velge å gjøre det. Men for reelle flykninger er dette en relativt liten pris å betale. -Forslaget fremsettes ikke for å provosere, men for å få folk til å reflektere og tenke alternativt. Det er helt sikkert mulig å finne ankepunkter, men mitt utgangspunkt er at vi i dag har en felles europeisk utfordring og at vi derfor bør finne en felles europeisk håndtering. Jeg både utfordrer og inviterer gjerne Knut Arild Hareide, Trine Skei Grande og Jonas Gahr Støre til å tenke høyt om dette. Som EU tilhenger, burde ikke minst Støre finne dette forslaget interessant. -Jeg innser at et felles europeisk asylmottak er et ambisiøst mål og vil kreve tverrpolitisk vilje og handlekraft. Det er uansett mitt håp at et slikt senter vil være operativt innen 2022, sier Tybring-Gjedde. Tybring-Gjedde understreker at dette forslaget ikke er offisiell Fremskrittsparti-politikk per i dag. Lik Nettavisen her og få flere ferske nyheter og friske meninger! Her vil vi gjerne vite hva du mener om denne saken. Vi ønsker at du er registrert, fordi det gjør argumentene og synspunktene mer interessante. Dersom du har spesielle grunner til å kommentere uregistrert, kan du sende innlegget hit og begrunne hvorfor. I unntaktstilfeller vil vi publisere innlegg fra uregistrerte debattdeltakere etter redaksjonell redigering. Vær saklig og respektfull! Send en mail til moderering @ nettavisen. no hvis du har innspill til moderatorene. Gunnar Stavrum, sjefredaktør Grunnen til at mange ikke liker Tybring Gjedde er fordi han er direkte og ærlig. Innvadnringen øker og den er allerede i ferd med å ødelegge Sverige, noe de fleste bør ha fått med seg nå. Og det er ikke snakk om å ikke ville hjelpe andre, men å ha et realistisk syn på hva som egentlig skjer. Verden er urettferdig, og dersom vi skal hjelpe "alle" slik sosialistene mener, vil vi bare bli dratt ned i dragsuget med dem, og alle vil tape på sikt. Nettavisen kjøper innholdet sitt frå utenlandske nyhetsyndikat pluss NTB og enkelte norske freelansarar. Det som kan kallast redaksjon i Nettavisen er redaktør Stavrum og ein stab med funksjonærar som leitar gjennom internett etter click-bait og enkelte som overser kommentarfelta og fjernar dei mest openbare rasistiske og framandhatande utsagna. Nettavisen har ingen kjerne av mot og stolthet. Dei plukkar dei sakene som dei veit engasjerer kjernepublikummet, og presenterer det på ein slik måte at lesarane nok ein gong kan blåsa opp sine sjølvrettferdige hevntankar mot staten, systemet, alle utlendingar med sær matkultur og ikkje minst arbeidarpartiet. Nettavisens lesarar er ganske enkelt det enklaste publikummet å tilfredstilla og tjena pengar på. Nettavisen gjer folk det dei vil ha, og for det vert nettavisa elska av lesarane som Vikingarna og Ole Ivars vert elska av sitt geriatriske og haltande publikum. Europol du store. Om man ikke er blind eller døv så er det bare følge med på Nrk de leser opp dagens terror hver dag. Skremmende mye der. Har du ikke TV eller radio. Hos meg er det bare en religion som driver med dette. Siste var 12 kristne som ble kastet av en båt og druknet. Det nytter ikke å teoretiseree elle akademisere over dette. Den daglige terroren er skremmende stor.